**О Т Ч Е Т**

**ЗА ДЕЙНОСТТА НА НЧ“ХРИСТО БОТЕВ-1928 г.“,**

**ГР. АСЕНОВГРАД, КВ. ДОЛНИ ВОДЕН ЗА 2023 ГОДИНА**

 Читалищата са били винаги през годините скъп дом на духа и просвещението. Те са водещи звена в дейността по съхраняване и развитие на традициите и културата на нашия народ. Читалището е пространство на младостта и културната памет. Тук си дават среща и заедно творят всички поколения. Нашето читалище е доказало мястото си на притегателен духовен център, ползващ се с доверието и имащо дълбоки корени в местната култура и традиции. Днес от всички нас зависи да бъдем достойни като нация със своя идентичност и образ. Читалищата със своята дейност допринасят именно за това-те са призвани да откликват на новите потребности на обществото, свързани с модерните средства за комуникация и глобално общуване.

 През отчетната 2023 г. читалищната библиотека работи за по-добро задоволяване на потребностите на населението на квартала от култура, знание и информация. Библиотеката си остава основна форма за разпространение на добрата и полезна книга. Като единствен културен център тя е отворена и осигурява пълен и равен достъп на всички граждани, които посещават библиотеката не само да намерят търсената книга или информация, но и да се срещат, да разговарят и да намерят своята обществена и лична изява. Четенето, работата с децата и учениците за създаване на интерес към книгата е приоритетна дейност в работата на библиотеката, а чрез организираните забавни игри и занимания да се запознаят с обичаите и традициите. В своята работа с читателите провеждаме редица мероприятия - традиционен е ритуала по приемане на първокласниците за читатели на библиотеката, провеждат се срещи с писатели, изготвят се тематични изложби и витрини, изяви по повод „Седмицата на детската книга и изкуство за деца“ и др. По традиция още в първите дни на ученическата ваканция библиотеката организира „Лятна ваканция“ за всички деца и ученици. При нас те усвояват нови знания и умения, намират изява на своя талант-рисуват ,илюстрират ,придобиват навици и интерес към четенето. В момента библиотечния фонд на библиотеката наброява 9592 библиотечни документа, за отчетната 2023 г. са регистрирани 113 читатели, раздадената литература

 е 529 тома. Отново спечелихме проект по програма “Българските библиотеки- съвременни центрове за четене и информираност“ на стойност 2999.40 лв. Закупени бяха 278 книги от разделите: обществени науки, художествена литература, медицина, изкуство, детска худ.литература, биографии и др. В библиотеката четат най-много учениците от начален курс и възрастните пенсионери. Сред най-активните са: Елиф Кемал, Илиян Димитров, Филиз Мюмюн, Елиф Бекир, Анка Грозева, Недялка Якова, Сийка Галинчева, Хайрие Мехмедова, Вилислава Христодорова и др. Читалището е отражение на своята общност. Стремим се да вършим добри неща, като по този начин всички заедно придобиваме по-добро чувство за общност и култура. Заедно с училището, детската градина, кметството, църквата организираме културния живот в квартала. Чрез културните мероприятия като: празници, срещи с писатели и поети, беседи, презентации, изложби, както и изявите на самодейните ни колективи, всички ние работим за взаимно уважение, толерантност и сътрудничество между хората, без разлика на произход и вероизповедание. Основната ни задача е да се привличат младите хора както в библиотеката, така и в различните форми на самодейното изкуство. Като значим успех отчитаме факта, че в дейността на читалището са приобщени подрастващите. Нашето желание и задача е, да осигурим реализация на творческия потенциал на младото поколение, като им създаваме условия да бъдат себе си, да се учат и работят в колектив, да създават красота, като се включват активно в различните форми на читалищната дейност. Това от една страна ги откъсва от пагубните недъзи на съвременната цивилизация-наркомания, престъпност и непристойни прояви, а от друга страна това е една прекрасна релаксация след трудните учебни програми. През отчетната 2023 година към читалището работят следните самодейни колективи: три състава за народни танци, два състава за модерни танци, група за народни танци за възрастни, група за художествено слово, две групи „Коледари“ и следните клубове: “Приятели на книгата“, “Трета възраст“, “Не на дрогата“, литературен клуб за възрастни. Неразрешим проблем за нас си остава осигуряването на отопление в репетиционните зали. Въпреки това нашите самодейци работят с голямо желание и ентусиазъм. От техния упорит труд и многобройни репетиции се раждат прекрасни изпълнения, които даряват незабравими мигове на отмора, удоволствие и положителна енергия на многобройната публика, която посещава нашите изяви. Репертоарите на съставите се обновяват, поддържат се високи нива на обучение и възпитание, като по този начин се повишава художественото ниво на изнасяните програми. Всичко това се дължи на ръководителите на самодейните колективи, а те са :Аделина Кърчева, Андреана Бакалова, Снежана Станкова. Те са професионалисти, не жалят сили и време, с желание споделят своето изкуство с децата и възрастните. Тук е мястото да благодарим на читалищните членове :Медиха Кадирова, Вилислава Христодорова, Светлана Томова, Дима Бакалова, Анка Грозева, Стоянка Калудова, Мария Динкова, Мария Видолова, Мюжгян Исмаилова, Мария Паракосова, Донка Георгиева, Любомира Кундарова, Веска Димитрова, Нели Борукова, Дима Поплазарова, Леман Рафетова и много други за подкрепата и участието им във всички читалищни изяви. Длъжници сме както на децата, така и на възрастните по отношение на организирането на срещи с писатели и поети, презентации на книги - в бъдещата ни работа това трябва да се промени. За отчетната 2023 година са проведени следните мероприятия и изяви:

 - тематична витрина и беседа за 175 г. от рождението на Христо Ботев - национален герой, революционер, поет и публицист

 - съвместно с църковното настоятелство празнуване на „Йордановден“

 - традициите са живи-празнуване на „Бабинден“ с жените от клуб “Трета възраст“

 - презентация за 85 г. от рождението на Владимир Висоцки-руски поет, бард,

 актьор и писател

 - ден за по-безопасен интернет-лекция пред трети клас

-“На чаша вино и стихове за любовта“-сбирка на литературния клуб

- презентация, изложба на книги и документи в памет на Васил Левски - уреждане на витрини от книги посветени на :

 160 г. от рождението на Алеко Константинов-писател, сатирик и пътеписец

 140 г. от рождението на Алексей Н.Толстой - руски писател

 195 г. от рождението на Жул Верн-френски писател

- да си спомним за Христо Проданов- презентация

- празнуване деня на самодейното изкуство с програма от съставите на читалището

 изложба на мартеници и рисунки във фоайето на читалището

 традиционно закичване с мартеници на самодейците, прескачане на огън за здраве и прогонване на злите сили

„Мартеничка за здраве“-подаряване на мартеници на възрастни хора с деца от квартала

- За Деня на освобождението съвместно с училището и кметството с програма и поднасяне на цветя на паметниците

- „Ние жените“-празник с жените от квартала

 -“Подарък за мама“-поздрав към всички майки отправят децата със стихове и изненади във видеоклип

- „Пролет е!“- изложба на рисунки за пролетта с ученици от трети клас във фоайето на читалището

 - четене на стихове от любими поети по случай световния ден на поезията

 - по случай Благовец, поздрав към всички майки отправят деца със стихо- ве във видеоклип

 - изложба от произведенията на Максим Горки по повод 155 години от рождението му.

 -“ Смехът е здраве“-презентация за деня на хумора и шегата

 - разнасяне на книги по домовете на възрастните хора

 - за седмицата на детската книга -провеждане на маратон на четенето с ученици от училището, четене на приказки пред децата от ЦДГ “Радост“

 - среща на учениците от начален курс от ОУ “Панайот Волов“ с детската писателка Златина Садразанова в големия салон на читалището

 - провеждане на беседа за световния ден на здравеопазването

- изложба на рисунки на тема “Цветен Великден“ в библиотеката с ученици от начален курс на училището

- тържество с децата от ЦДГ “Радост“ за пролетните празници: Лазаровден, Цветница, Великден

- участие на състава за модерни танци в тържеството за „ Цветница“ на читалище „Родолюбие“

- изложба на рисунки, пана, писани великденски яйца и др. във фоайето на читалището

- презентация за световния ден на космонавтиката и авиацията

-тематична витрина от произведенията на Майн Рид-британско-американски писател по повод 205 г. от рождението му

 -презентация за 100 г. от рождението на Радой Ралин - писател, сатирик, поет, десидент

-мероприятие с ученици от 5 клас за творчеството на Елисавета Багряна -поетеса, автор на детски книги и преводач- 130 г. от рождението й -традиции и обичаи за Гергьовден-мероприятие с 4 клас

 -“Пътешествие из Европа“- празници на отделните народи -витрина

 -“Аз мога да чета“-традиционен ритуал за приемане на първокласниците за читатели на библиотеката-подаряване на книжка на всяко дете

- два поредни дни организиране на забавно и развлекателно шоу с участието на гостуваща група артисти от гр. Смолян за децата от квартала.

 - създаване на книжки с ученици от 2-ри клас

 -“Книгата-моят приятел“- запознаване на най-малките ученици със света на книгите

 -“Библиотекар за един ден“-ученици от клуб “Приятели на книгата“ споделят и работят в библиотеката

- публикация на страницата на читалището за деня на светите братя Кирил и Методий – витрина

- празник на славянската писменост и култура съвместно с училището, участие на самодейните състави на читалището

- 210 г. от рождението на Рихард Вагнер - витрина

- участие на състава за модерни танци в тържествата за празника на Асеновград в лятната градина

 -изложба на литература, плакати и др. под надслов: “Въздух, свободен от тютюнев дим“

 - „Да бъде светлина ,да има цветя, да има деца с усмихнати лица“-праз ник, посветен на 1-ви юни с участието на самодейните състави на читалището, аниматор с много игри и забавления

 -награждаване на най-активните читатели на библиотеката с енциклопедии по случай 1-ви юни

- презентация за 147 г. от гибелта на Христо Ботев

-Ритуали и поверия за Еньовден- мероприятие с клуб „Трета възраст“

- лятна ваканция в библиотеката-работа с деца по интереси - четене, рисуване, моделиране с пластилин, изработване на книжки, картички, забавни игри и др.

 - уреждане на изложби и витрини за :

 205 г. от рождението на Емили Джейн Бронте - английска писателка

 195 г. от рождението на Христо Г. Данов - основоположник на българското книгоиздаване

- презентация за 125 г. от рождението на Димитър Талев

- изложба на книги и документи за деня на Съединението

- участие в откриването на новата учебна година

 -уреждане на изложби и витрини за :

 195 г. от рождението на Лев Николаевич Толстой-руски писател

 125 г. от рождението на Христо Смирненски-поет, сатирик

 - презентация за Деня на независимостта

 - във връзка с деня на музиката, поезията и възрастните хора се организира среща на учениците от начален курс с музикант

 - „Есенен пейзаж“-сбирка на литературния клуб

 - лекции с участниците от клуб „Трета възраст“ по повод:

световен ден за борба с остеопорозата

 ден на зрението

- уреждане на витрина по повод 210 г. от рождението на Джузепе Верди -италиански композитор

 - изложба и презентация за Деня на народните будители поздрав на ученици към техните учители за Деня на будителите

 - беседа за деня на диабетика

 - „Един ден-без цигара“-изложба на плакати, рисунки и книги

 - празнуване на деня на християнското семейство: художествена програма от стихове, танци, сценки изнесена от 4 група от ЦДГ “Радост“ слово и молебен за здраве

 - 205 г. от рождението на Иван Сергеевич Тургенев- витрина

 - Коледни и новогодишни празници- съвместно с училището изяви с много забавни игри и веселие, изложба на картички и рисунки и др., организиране и провеждане на обичая „Коледуване“ на 24 декември в квартала.

 Състоянието на материално-техническата база на читалището е задоволително. С поставянето на видеонаблюдение успяхме да преустановим непристойните прояви като чупене на прозорци, брави и др. Справяме се с текущите ремонти, но най-належащия ни проблем е цялостната подмяна на столовете в големия салон на читалището. След всяка изява броят на падналите и счупени облегалки на столовете непрекъснато се увеличава. Ако това продължава, салона няма да може да се използва. Нашето читалище е второто по големина в Общината и не трябва салона да е в този неугледен вид. Необходимо е да се извърши цялостна подмяна на столовете, а така също и основен ремонт на осветлението на сцената.

 Председател ЧН: Ангел Колевски